section_heading: Društveno i kulturno djelovanje
paragraph_text: Povjesničarka Lelja Dobronić (koja je bila supruga Granitzovog unuka Pavla Vuk-Pavlovića) piše: »Granitz je bio pravi predstavnik europskog prosvijećenog građanstva svoga doba u tada još malenom Zagrebu.« (Dobronić, str. 9) »U tom krugu više se ćutio utjecaj secesijskog Münchena nego Beča, horizont bijaše širi. Dom Granitzov bijaše dom buržoazije zapadnog tipa, gdje je fundus imetka bio plodna potka za kulturno iživljavanje.« (Dobronić, str. 100)